Τέοντορ Βέρτχαϊμ

Ο Τέοντορ Βέρτχαϊμ (γερμ. Theodor Wertheim, 25 Δεκεμβρίου 1820 – 6 Ιουλίου 1864) ήταν Αυστριακός χημικός, που διακρίθηκε στην οργανική χημεία.

Βίος
Γεννήθηκε στη Βιέννη, σπούδασε όμως χημεία στο Βερολίνο, όπου είχε καθηγητή τον Άιλχαρτ Μίτσερλιχ, και το 1843 μετεγγράφηκε στο Πανεπιστήμιο του Καρόλου στην Πράγα, όπου είχε καθηγητή-σύμβουλο τον Γιόζεφ Ρέτενμπάχερ.Μεταφρασμένο κείμενο του αντίστοιχου λήμματος της γερμανόγλωσσης Βικιπαίδειας.«Redtenbacher Josef» στην Αυστριακή Βιογραφική Εγκυκλοπαίδεια 1815-1950 (ÖBL), τόμος 9 Βρήκε εργασία αρχικώς ως υφηγητής στο Πανεπιστήμιο της Βιέννης και κατόπιν, από το 1853 μέχρι το 1860, ήταν καθηγητής στο Βασιλικό Πανεπιστήμιο της Πέστης, το μετέπειτα Πανεπιστήμιο της Βουδαπέστης. Από το 1861 ήταν καθηγητής στο Πανεπιστήμιο του Γκρατς. Τον Μάιο του 1864 επέστρεψε στη Βιέννη, όπου πέθανε λίγο καιρό αργότερα, σε ηλικία μόλις 43 ετών.

To 1848 έγινε αντεπιστέλλον μέλος της Ακαδημίας Επιστημών της Βιέννης.

Ο Τέοντορ Βέρτχαϊμ ήταν ο πατέρας του γυναικολόγου Έρνστ Βέρτχαϊμ (Ernst Wertheim, 1864-1920).

 Ερευνητικό έργο 
Το 1844 ο Βέρτχαϊμ απέσταξε μια ουσία από το έλαιο του σκόρδου (σκορδέλαιο) και την ονόμασε «σβεφελαλλύλη».«Ernst Wertheim» στο «Who Named It» Αυτή έδωσε αργότερα την ονομασία της σε μια σημαντική ομάδα (τμήμα μορίων) στην οργανική χημεία, το αλλύλιο. Συνεχίζοντας την έρευνά του, σημείωσε τη στενή σχέση ανάμεσα στο σκορδέλαιο και το σιναπέλαιο.The Volatile Oils, των Eduard Gildemeister, Friedrich Hoffmann, Edward KremersTheodor Wertheim, στο Annalen der Chemie and Pharmacie, τόμ. 55/3 (1845), σσ. 297-304. Ο Βέρτχαϊμ δημοσίευσε επίσης έρευνές του για την πιπερίνη, την κινίνη και την κωνειίνη στο περιοδικό Annalen der Chemie του Λήμπιχ.

Παραπομπές

Πηγές
 Carl Oppenheimer: το λήμμα «Theodor Wertheim» στο Allgemeine Deutsche Biographie, τόμ. 42, σελ. 111, εκδ. Duncker & Humblot, Λειψία 1897 (στη γερμανική)

Βιβλιογραφία
 Johannes Uray: «Organische Chemie in chemischer Forschung und Lehre an österreichischen Universitäten zwischen 1840 und 1870», στο Bericht über den 25. Österreichischen Historikertag, St. Pölten 2010, σσ. 402-427

Βερτχαιμ, Τεοντο